โมบิลสูทกันดั้ม 00

โมบิลสูทกันดั้ม 00 (โมบิลสูทกันดั้มดับเบิ้ลโอ) (Kidō Senshi Gandamu Daburuō) เป็นการ์ตูนญี่ปุ่น 1 ในซีรีส์ กันดั้ม เริ่มออกอากาศครั้งแรกในประเทศญี่ปุ่น ตั้งแต่วันที่ 6 ตุลาคม พ.ศ. 2550 ถึง 29 มีนาคม พ.ศ. 2551 มีความยาวทั้งหมด 25 ตอน และมีกำหนดการที่จะออกอากาศซีซันที่ 2 ต่อ หลังจากเว้นระยะเวลาไปช่วงหนึ่ง ส่วนในประเทศไทย โมบิลสูทกันดั้มดับเบิ้ลโอ วางจำหน่ายในรูปแบบวีซีดี-ดีวีดีลิขสิทธิ์ โดย DEXโดยกันดั้มภาคนี้เป็นกันดั้มภาคสุดท้ายที่ทางDEXจัดจำหน่ายในรูปแบบวีซีดี

**เรื่องย่อ**
โมบิลสูท กันดั้ม ดับเบิ้ลโอ ซึ่งเป็นภาคใหม่ของซีรีส์กันดั้มนี้ ได้รับความเห็นว่าเป็นภาคที่แตกต่างไปจากภาคอื่นๆ เนื่องจากการดำเนินเรื่องที่เข้มข้นและหม่นหมอง ต่างกับภาคอื่นที่แทรกความหวังและความสดใส เนื่องจากตัวหลักของภาคนี้แทบทุกคนล้วนประสบกับอดีตที่มีแต่ความเป็นความตาย เช่น เซ็ตซึนะ เอฟ เซเอย์ ที่ต้องทำสงครามแต่ยังเด็ก ดังนั้นอารมณ์ที่ตัวละครแสดงออกมาจึงเป็นแบบผู้ใหญ่ ไม่แสดงท่าทีอ่อนประสบการณ์หรือความลังเลที่จะสังหารคนในสงคราม รวมทั้งทัศนคติที่ตัวหลักมีต่อคนที่ไม่อยากทำสงครามด้วย เช่น การที่เซ็ตซึนะกล่าวกับซาจิ ครอสโร้ดว่า หากต้องการความสงบสุข จะต้องต่อสู้และฆ่าคนต่อไปเพื่อจบสงคราม ไม่ใช่เลือกวิธีสันติหรือการปรองดองเพื่อสันติภาพ

**Season 1**
หนังการ์ตูนเรื่องนี้เริ่มต้นโดยมีฉากเบื้องหลังคือโลกในปี A.D. (คริสต์ศักราช) 2307 มนุษย์ได้คิดค้นสร้างลิฟต์ขึ้นสู่วงโคจรนอกอวกาศและระบบผลิตพลังงานแสงอาทิตย์นอกชั้นบรรยากาศโลก และเริ่มใช้จริงเพื่อใช้เป็นแหล่งพลังงานทดแทนน้ำมันที่ถูกขุดขึ้นมาใช้จนเกือบหมด แต่ในการก่อสร้างระบบผลิตพลังงานแสงอาทิตย์และลิฟต์อวกาศนั้นจำเป็นต้องใช้เงินลงทุนและทรัพยากรในการก่อสร้างอย่างมหาศาล ซึ่งผู้ที่ถือครองกรรมสิทธิ์และได้รับผลประโยชน์นั้น มีเพียง 3 ขั้วมหาอำนาจเท่านั้น ได้แก่
 Union (Union of Solar Energy and Free Nations)
นำโดยสหรัฐอเมริกา มีสมาชิกคือ- กลุ่มประเทศในอเมริกากลาง ได้แก่ บาฮามาส, คิวบา, จาเมกา, เฮติ, โดมินิกัน, ปานานมา, และประเทศอื่นๆ- กลุ่มประเทศในอเมริกาใต้ ได้แก่ โคลัมเบีย, เวเนซุเอลา, กายอานา, ซูรินาเม, เฟรนซ์ เกียนา, บราซิล, เอกวาดอร์, เปรู, โบลิเวีย, ปารากวัย, อุรุกวัย, อาร์เจนตินา, และ ชิลี- บริเวณอื่น ได้แก่ เม็กซิโก นิวซีแลนด์ ออสเตรเลีย แคนาดา และ ญี่ปุ่น
 HRL (Human Reform League) - กลุ่มสหพันธ์ฯ
นำโดยจีน รัสเซีย อินเดีย มีสมาชิกคือ- ประเทศในเอเชียตะวันออก ได้แก่ เกาหลีเหนือ, เกาหลีใต้, ไต้หวัน, มองโกเลีย- ประเทศในเอเชียใต้ ได้แก่ บังกลาเทศ, ศรีลังกา, เนปาล และ ภูฏาน (ยกเว้นปากีสถาน กับ อัฟกานิสถาน)- ประเทศในเอเชียตะวันออกเฉียงใต้ ได้แก่ พม่า, เวียดนาม, ลาว, ไทย, กัมพูชา, มาเลเซีย, สิงคโปร์, อินโดนีเซีย, บรูไน และ ติมอร์เลสเต- บริเวณอื่นๆ ได้แก่ ปาปัวนิวกินี
 AEU (Advanced European Union)
มีสมาชิกคือ ไอซ์แลนด์, หมู่เกาะ ในทะเล บาเรน, กรีนแลนด์, แอนนาโทเลีย, รัสเซีย (ส่วนที่อยู่ในยุโรป), และประเทศที่อยู่ในยุโรปทั้งหมด
ถึงแม้ทั้งสามขั้วมหาอำนาจจะไม่ก่อสงครามต่อกันถึงขั้นแตกหักต่อกันก็ตาม ต่างฝ่ายต่างก็แข่งขันกันคิดค้นพัฒนายุทโธปกรณ์ทางการทหารกันอย่างไม่ยั้งมือ เกิดเป็นสงครามเย็นที่ดูเหมือนจะเป็นเช่นนี้ต่อไปโดยไม่มีวันจบ ส่วนประเทศขนาดเล็กที่ไม่ได้เข้าร่วมขึ้นอยู่กับขั้วมหาอำนาจใดเลย ต้องตกอยู่ในสภาวะยากไร้ขาดแคลน มีการต่อสู้แย่งชิงและเกิดสงครามภายในประเทศขึ้นซ้ำแล้วซ้ำอีก
ในยุคแห่งความวุ่นวายสับสนเช่นนี้ องค์กรลับนาม เซเลสเชี่ยลบีอิ้ง ได้ถือกำเนิดขึ้นมาโดยมีเป้าหมายเพื่อการต่อต้านและหยุดยั้งสงครามทุกรูปแบบที่เกิดขึ้นในโลก โดยมีคติว่า "เราจะหยุดสงครามด้วยสงคราม" โดยใช้อาวุธที่ใช้เตาพลังงานแสงอาทิตย์ GN ไดรฟ์ นาม "กันดั้ม" ซึ่งมีประสิทธิภาพเหนือกว่าอาวุธในปัจจุบัน เพื่อการดำเนินแผนการณ์ตามอุดมการณ์ของตนได้อย่างมีประสิทธิภาพสูงสุด

**Season 2**
ปีคริสต์ศักราช 2312 ภายหลังสงครามครั้งใหญ่ระหว่างเซเลสเชี่ยลบีอิ้งกับกองกำลังสามขั้วอำนาจโลก เหล่าขั้วอำนาจได้รวมตัวกันก่อตั้งสหพันธ์โลกขึ้นมา ซึ่งมีกองกำลังของตนเองเพื่อความมั่งคงและการรักษาความสงบเรียบร้อยภายในโลก และได้มีการก่อตั้งกองกำลังอิสระนามว่า A-laws ซึ่งมีหน้าที่ในการพิทักษ์รักษาความสงบเรียบร้อยของโลกใบนี้ หากแต่เบื้องหลังนั้น A-laws เป็นกำลังที่จะกำจัดผู้ที่ขัดขืนต่อต้านสหพันธ์โลกด้วยวิธีที่โหดเหี้ยมและเด็ดขาด เหล่าผู้คนที่ไม่พอใจต่อการกระทำนี้จึงรวมตัวกันก่อตั้งกองกำลังต่อต้านในนาม "คาตารอน" (Kataron) ขึ้นมาเพื่อต่อสู้ ทำให้โลกยังไม่อาจจะพบสัญญาณแห่งความสงบสุขได้เลย และภายใต้ความสับสนวุ่นวายที่กำลังคุกรุ่นอยู่ตอนนี้นั้น กองกำลังเซเลสเชี่ยลบีอิ้งซึ่งได้รับการฟื้นฟูขั้นใหม่ได้พร้อมที่จะแสดงตนเองเพื่อยับยั้งสงครามครั้งใหม่นี้อีกครั้ง

**ตัวละคร**

**โมบิลสูท**

**ยานรบและอื่นๆ**

**Season 1**

**เซเลสเชี่ยลบีอิ้ง**
CBS-70 ยานปโตเลไมออส (Ptolemaios)
 ยานแม่ของเหล่ากันดั้มไมสเตอร์ ซึ่งส่วนใหญ่จะทำหน้าที่บรรทุกกันดั้มทั้งสี่เครื่องเพื่อซ่อมบำรุงและทำการเคลื่อนย้ายไปยังพื้นที่อื่นๆ เพื่อความพร้อมในการทำภารกิจ โดยปกติยานลำนี้จะไม่มีอาวุธต่อสู้ในเบื้องต้น นอกจากบาเรียอนุภาค GN รอบตัวเครื่อง และยานลำนี้ก็จำเป็นต้องชาร์จพลังงานจากเตาปฏิกรณ์ GN ของกันดั้มยามที่พลังงานใกล้หมด โดยยานลำนี้ได้อัปปางไปจากการโจมตีของ GN-X ในตอนที่ 24
 ชื่อ "ปโตเลไมออส" คาดว่ามาจากชื่อของ ปโตเลมี ซึ่งเป็นนักดาราศาสตร์คนสำคัญของกรีกโบราณ
GN-ARMs
 MA ขับเคลื่อน ด้วย GN-Drive เช่นเดียวกับกันดั้ม มีหน้าที่คอยสนับสนุน พวกเซ็ตสึนะ ตัวยานแบ่งเป็นสองส่วน ส่วนแรกเป็นยานแม่ สามารถบรรทุกกันดั้มได้ ในส่วนที่สองหรือยานลูก ใช้สำหรับโจมตีสนับสนุน เพราะมี GN-BeameและGN-Cannon อย่างละสองกระบอก แล้วส่วนนี้ยังสามารถ ประกอบเข้าที่ด้านหลัง Exia และ Dynames เพื่อเพิ่มความสามารถของตัวกันดั้ม คาดว่าสามารถประกอบกับ Kyrios Nadleeh หรือ Virtue ได้เช่นกัน ทั้งสองส่วนสามารถรวมกันเป็น MA ลำใหญ่ได้
เวด้า (Vedas)
 คอมพิวเตอร์นักคำนวณผู้เป็นเสาหลักของ เซเลสเชี่ยลบีอิ้ง และมีบุคลิกและแนวทางความคิดของอีโอเลียบรรจุเอาไว้ พร้อมกับเก็บรักษาร่างเดิมของอีโอเลียเอาไว้ด้วยเช่นกัน เวด้าคอยทำหน้าที่กำหนดและมอบหมายภารกิจ วิเคราะห์การดำเนินแผนการณ์และสภาพของผลลัพธ์ต่างๆ ล่วงหน้า รวมถึงการคัดเลือกเหล่ากันดั้มไมสเตอร์เพื่อจะให้มาขับกันดั้ม มีลักษณะเป็นเครื่องจักรคอมพิวเตอร์ทรงกลมซึ่งตั้งอยู่ภายใต้ฐานทัพลับบริเวณด้านหลังของดวงจันทร์ โดยในเรื่องจะมีผู้คนเพียงจำนวนน้อยที่ได้รับอนุญาตในการเข้าถึงข้อมูลภายในเวด้าได้ และส่วนใหญ่การส่งและรับข้อมูลจากเวด้าจะอาศัยคอมพิวเตอร์ภายในองค์กรและระบบของฮาโร่บางตัว ซึ่งในตอนที่ 22 เวด้าได้ทำการตัดขาดการเชื่อมต่อในการควบคุมกันดั้ม และการติดต่อกับเหล่าสมาชิกของเซเลสเชี่ยลบีอิ้งโดยสมบูรณ์ หลังจากที่ถูกแฮ็กและร่างแช่แข็งของอีโอเลียได้เสียชีวิตลงจากการทรยศของอเลนฮาโดร
 เวด้า มาจากภาษาสันสกฤต "वेद" ("เวท") อันได้แก่ "คัมภีร์พระเวท" คัมภีร์สำคัญทางศาสนาพราหมณ์ ซึ่งบันทึกคำสอนและระเบียบปฏิบัติต่างๆ ของศาสนาไว้

**Season 2**

**เซเลสเชี่ยลบีอิ้ง**
CBS-74 ปโทเลไมออส 2 (Ptolemaios 2)
 ยานแม่รุ่นใหม่ของเซเลสเชี่ยลบีอิ้ง ซึ่งสร้างขึ้นมาแทนที่ปโทเลไมออสเดิม โดยมีส่วนยื่นโลหะยาวออกมาจากกราบซ้ายขวา ยานมีลักษณะยาวเรียบ สีของยานยังคงเป็นแบบเดิม มีประสิทธิภาพสูงมากยิ่งขึ้น สามารถปฏิบัติงานได้ทั้งในอวกาศและพื้นโลกรวมถึงใต้น้ำ และสามารถฝ่าชั้นบรรยากาศได้ด้วยความเร็วสูงจากการใช้ GN Field อีกทั้งยังสามารถดึงเอาพลังของระบบ Trans-Am จากตัวกันดั้มมาเพื่อเพิ่มความเร็วให้กับตัวยานได้อีกหลายเท่าด้วย มีการติดอาวุธเพิ่มเติมขึ้นจากเดิมทั้ง GN แคนน่อน และ GN มิสไซส์ เป็นต้น ภายในยังคงเป็นแบบยานรุ่นก่อน เช่นห้องบังคับการ ห้องพักลูกเรือและห้องพักของกันดั้มไมสเตอร์ รวมทั้งส่วนซ่อมบำรุงกันดั้มทั้งสี่เครื่องก็ยังออกแบบให้เหมือนกับปโทเลไมออส 1 มากที่สุด
GNR-010 โอ ไรเซอร์ (0 Raizer)
 ยานรบที่มีหน้าที่สนับสนุน ดับเบิ้ลโอ กันดั้ม โดยสามารถเชื่อมต่อกับตัวดับเบิ้ลโอได้เพื่อให้การทำงานของระบบ Twin Drive ทำงานได้อย่างมีประสิทธิภาพสูงสุด นักบินคือ ซาจิ ครอสโร้ด
GNR-101A GN อาร์เชอร์ (GN Archer)
 ยานรบที่คอยสนับสนุนอาริออส กันดั้ม สามารถเชื่อมต่อกับอาริออสร่างโมบิลอาร์มเมอร์เพื่อสนับสนุนการโจมตีและยังเปลี่ยนเป็นร่างโมบิลสูทเองได้อีกด้วย นักบินคือ โซม่า พีริส หรือ มารี พาร์ฟาซี่

**สหพันธ์โลก**
เมเมนโต้ โมรี่ (Memento Mori)
 ปืนใหญ่อนุภาค อาวุธทำลายล้างสูงของสหพันธ์โลกซึ่งถูกสร้างขึ้นโดยอ้างความพยายามรวมโลกเป็นหนึ่งเดียวกัน โดยติดตั้งอยู่ที่วงโคจรประดิษฐ์ของลิฟต์วงโคจร สามารถยิงลำแสงอนุภาคพลังงานสูงซึ่งสามารถทำลายล้างเมืองทั้งเมืองจนสาบสูญไปได้ในชั่วพริบตา และยังสามารถปรับตำแหน่งของตัวปืนให้ยิงเหนือตนเองขึ้นไปได้เพื่อป้องกันตัวเอง
Memento Mori มาจากภาษาละตินหมายถึง "ระลึกถึงความตายของท่าน" ซึ่งถูกใช้เป็นชื่อของแนวจิตรกรรมเกี่ยวกับชีวิตและความตายของมนุษย์

**อินโนเวเตอร์**
โคโลนี่ "เซเลสเชี่ยลบีอิ้ง"(Celestial Being)
 โคโลนี่ขนาดใหญ่ซึ่งเป็นฐานทัพของอินโนเวเตอร์ ถูกสร้างขึ้นโดยอีโอเลียเมื่อ 200 ปีก่อนเพื่อใช้ในการรับมือเหตุการณ์ที่จะเกิดขึ้นในอนาคต โดยเป็นสถานที่ตั้งของเวด้าสุดยอดคอมพิวเตอร์ควอนตัมเสาหลักของเซเลสเชี่ยลบีอิ้ง ลักษณะภายนอกคล้ายกับดาวเคราะห์น้อยทรงโดมในส่วนหน้า และส่วนหลังเป็นเครื่องจักรส่วนท้ายเป็นแท่งยาว มีอาวุธติดตั้งอยู่รอบด้านจำนวนมาก โดยเฉพาะปืนใหญ่อนุภาคที่สามารถเปลี่ยนตำแหน่งยิงได้อย่างอิสระและมีพลังทำลายมหาศาล เชื่อว่าเป็นต้นแบบของ "เมเมนโต้ โมรี่" ภายในโคโลนี่ยังประกอบไปด้วยส่วนพักอาศัย โรงงานผลิตยุทโธปกรณ์ ท่าส่งยาน และห้องที่เวด้าถูกตั้งไว้

**ทีมงาน**
 ผู้สร้าง - ฮาจิเมะ ยาทาเตะ, โยชิยูกิ โทมิโนะ- ผู้เขียนบท - โยสุเกะ คุโรดะ- ออกแบบตัวละคร - ยุน โคงะ, มิจิโนริ จิบะ- ออกแบบหุ่นยนต์ & เครื่องจักร - คาเนะทาเกะ เอบิคาวะ, ทากายูกิ ยานาซะ, คุนิโอะ โอคาวาระ, เซอิจิ นากาทานิ- ดนตรีประกอบ - เคนจิ คาวาอิ- กำกับศิลป์ - ทาเคชิ ซาโต้ （KUSANAGI）- ควบคุมการบันทึกเสียง - มาซาฟุมิ มิมะ- ผู้กำกับ - เซจิ มิซึชิมะ- ผลิตแอนิเมชัน - ซันไรส์

**รายชื่อตอน**

**Season 1**

**Season 2**

**เพลงประกอบ**
เพลงเปิดเรื่อง (Opening) :- "Daybreak's Bell" โดย L'Arc~en~Ciel(ตอนที่ 1-13)- "Ash Like Snow" โดย The Brillant Green (ตอนที่ 14-25)- "儚クモ永久のカナシ" (Hakanaku no Towa no Kanashi) โดย UVERworld (ซีซั่น2 ตอนที่1-13)- "泪のムコウ" (Namida no Mukou) โดย Stereo pony (ซีซั่น 2 ตอนที่ 14-25)- "閉ざされた世界" (Tozasareta Sekai) โดย THE BACK HORN (มูฟวี่)
เพลงจบ (Ending) :- "罠" (Wana) โดย The Back Horn (ตอนที่ 1-13)- "フレンズ" (Friends) โดย Stephanie (ตอนที่ 14-25)- "Prototype" โดย Ishikawa Chiaki (ซีซั่น 2 ตอนที่1-13)- "Trust you" โดย  Yuna Ito date=2009-06-18  (ซีซั่น 2 ตอนที่ 14-25)- "Qualia" โดย UVERworld (มูฟวี่)
เพลงแทรก (Insert) :- "Love Today" โดย Taja (ตอนที่ 19 และ ตอนที่ 24)- "Unlimited Sky" โดย tommy Heavenly 6 (ซีซั่น 2 ตอนที่ 7 และตอนที่ 18)- "Tomorrow" โดย มารินะ อิสมาอิล (สึเนะมัตสึ อายูมิ) (ซีซั่น 2 ตอนที่ 15)

**อ้างอิง**

**แหล่งข้อมูลอื่น**
  เว็บไซต์อย่างเป็นทางการ (ซันไรส์) -  เว็บไซต์อย่างเป็นทางการ (MBS) -  เว็บไซต์ข้อมูล/ภาพประกอบโมบิลสูท -  เว็บขายโมเดลกันดั้มในไทย/เว็บขายโมเดลกันดั้มในไทย date=2017-05-29  
หมวดหมู่:ภาพยนตร์อนิเมะที่ออกฉายในปี พ.ศ. 2553
หมวดหมู่:การก่อการร้ายในบันเทิงคดี
หมวดหมู่:ซันไรส์
ด